**PROJEKTNI NATJEČAJ ZA IZRADU IDEJNOG ARHITEKTONSKO - URBANISTIČKOG RJEŠENJA DOMA ZDRAVLJA ZAGREB - ZAPAD, DRUŠTVENOG DOMA I KNJIŽNICE VRBANI**

# GRUPA 1

1.1. Poštovani, u Programu natječaja prikazana je situacija predmetne parcele s geodetskim visinskim snimkom. Molili bi za potrebe projektiranja dostavu geodetskog snimka u dwg-u.

Naručitelj je naknadno objavio geodetsku podlogu u dwg-u s ucrtanim obuhvatom, te 3d model dijela grada u dwg formatu.

Uvažavajući navedeno, obavještavaju se svi zainteresirani gospodarski subjekti da je naručitelj sukladno čl. 200. st. 6. (Narodne novine 120/2016, 114/2022) putem internetskih stranica Elektroničkog oglasnika javne nabave Republike Hrvatske objavio i stavio na raspolaganje svim zainteresiranim gospodarskim Geodetsku podlogu u dwg-u s ucrtanim obuhvatom, te 3d model dijela grada u dwg formatu.

Upućuju se svi zainteresirani gospodarski subjekti da s navedenih internetskih stranica preuzmu nove dokumente.

# GRUPA 2

2.1. U podlogama nedostaje Geodetska podloga u dwg-u 3d model dijela grada u dwg formatu. Potrebno ih je žurno postaviti ili je potrebno produžiti natječaj.

Vidi 1.1.

# GRUPA 3

3.1. U podlogama nedostaje Geodetska podloga u dwg-u 3d model dijela grada u dwg formatu. Potrebno ih je žurno postaviti ili je potrebno produžiti natječaj.

Vidi 1.1.

# GRUPA 4

4.1. U programu natječaja (točka 4.2.3 i 5.1.1 Programa natječaja) navedeni su među ostalim i sljedeći uvjeti gradnje : „najveća izgrađenost građevne čestice je 40%, najmanji prirodni parkovno uređeni teren je 30% površine građevne čestice.“ Da li se navedena izgrađenost odnosi na nadzemnu izgrađenost građevinske čestice ili na cjelokupnu izgrađenost građevinske čestice uključivo podzemne etaže?

Potrebno je držati se odredbi važeće Odluke o donošenju GUP-a grada Zagreba, članak 6. (pojmovnik) točke 17. i 38. Najveća izgrađenost građevne čestice odnosi se na nadzemni dio građevine.

4.2. S obzirom na praksu ekstenzivnog tumačenja odredbi GUP-a Grada Zagreba, da li se u izgrađenost građevinske čestice uračunavaju i podzemni dijelovi građevine nad kojima se NE nalaze prohodne terase ili druge pješačke/kolne površine i na kojima se nalazi nasip zemljanog materijala te je predviđeno površinsko parkovno uređenje navedene površine?

Vidi 4.1.

4.3. U točki 5.1.2. Programa natječaja naveden je uvjet „moguće“ fazne gradnje : „Građevinu treba planirati kao tri funkcionalno odvojene cjeline sa zasebnim ulazima, pri čemu treba voditi računa da je moguća fazna gradnja, a Dom zdravlja je glavni sadržaj pa je moguće da će se graditi kao prva faza. Društveni dom i knjižnicu moguće je funkcionalno povezati, kako bi dvorana bila za zajedničko korištenje. U podzemnu etažu potrebno je smjestiti garažu i dvonamjensko sklonište. Podzemna garaža je zajednička za sve sadržaje.“ S obzirom kako navedeni zahtjev fazne gradnje znatno utječe na organizaciju i planiranje traženih sadržaja, moli se Ocjenjivački sud da nedvosmisleno odredi je li fazna gradnja obvezan uvjet za izradu idejnog natječajnog rješenja?

Faznost nije obavezna.

4.4. S obzirom kako zahtjev fazne gradnje iz točke 5.1.2. Programa natječaja znatno utječe na organizaciju i planiranje traženih sadržaja, moli se Ocjenjivački sud da nedvosmisleno odredi je li uspješnost rješenja fazne gradnja u idejnom natječajnom rješenju kriterij za ocjenjivanje odnosno diskvalifikaciju istih?

Vidi 4.3. Mogućnost fazne gradnje nije kriterij za diskvalifikaciju.

4.5. U uvodnom dijelu točke 6. Programa natječaja navedeno je: „Budući da su korisnici usluga Doma zdravlja uglavnom bolesni ljudi vrlo često s problemima kretanja, većinu sadržaja trebalo bi predvidjeti u prizemlju zgrade, odnosno kod projektiranja posebnu pozornost posvetiti sadržajima zdravstvenih usluga koji se planiraju u prizemlju, a koji na katu.“ S obzirom na navedeni izrazito paušalni i ograničavajući zahtjev u programu moli se Ocjenjivačku sud da odredi koji su to sadržaji Doma zdravalja koji se moraju predvidjeti u prizemlju zgrade. S obzirom na tehničke dosege na području vertikalnog transporta u visokogradnji (npr lift), predlaže se Ocjenjivačkom sudu da ukine neosnovani zahtjev smještaja „većine sadržaja u prizemlju zgrade“ i omogući raznovrsna i kvalitetna projektantska rješenja sukladno odredbama GUP-a i drugih pozitivnih propisa.

Sadržaji koji se preporučuju smjestiti u prizemlje su: Djelatnost opće/obiteljske medicine i Djelatnost pedijatrije (predškolska dob). Međutim, ako se kvalitetno riješi smještaj navedenih sadržaja na način da se osigura jednostavan pješački i kolni pristup, uz uvažavanje svih odredbi Pravilnika o normativima i standardima za obavljanje zdravstvene djelatnosti moguće je predvidjeti i drugačije rješenje. Ocjenjivački sud je svjestan svih izazova i zahtjevnosti Programa natječaja, te će za svaki natječajni rad procijeniti uspješnost rješavanja pojedinih funkcionalnih sklopova u kontekstu sveukupnog idejnog rješenja na temelju kriterija navedenih u Općim uvjetima.

4.6. U uvodnom dijelu točke 6. Programa natječaja navedeno je: „GU za kulturu i Knjižnice grada Zagreba traže da se sadržaji knjižnice planiraju na jednoj etaži, a ako je moguće u prizemlju, jer se etažiranjem duplo povećava potreba za osobljem.“ S obzirom na navedeni izrazito ograničavajući zahtjev u programu moli se Ocjenjivačku sud da nedvosmisleno odredi je li projektiranje sadržaja knjižnice u jednoj etaži kriterij za ocjenjivanje idejnih natječajnih rješenja?

Sukladno Programu preporuka je organizirati knjižnicu u jednoj etaži. Pored usklađenosti rada s Programom natječaja, pri ocjenjivanju radova Ocjenjivački sud će posebno valorizirati radove prema kriterijima propisanim Općim uvjetima. Međutim, ako se kvalitetno riješi smještaj navedenih sadržaja na način da se osigura kvalitetan smještaj svih sadržaja i vizualna preglednost svih sadržaja knjižnice radi optimizacije broja zaposlenih, moguće je predvidjeti i drugačije rješenje.

4.7. U uvodnom dijelu točke 6. Programa natječaja navedeno je: „GU za kulturu i Knjižnice grada Zagreba traže da se sadržaji knjižnice planiraju na jednoj etaži, a ako je moguće u prizemlju, jer se etažiranjem duplo povećava potreba za osobljem.“ S obzirom na navedeni izrazito ograničavajući zahtjev u programu moli se Ocjenjivačku sud da nedvosmisleno odredi je li projektiranje sadržaja knjižnice u prizemlju kriterij za ocjenjivanje idejnih natječajnih rješenja?

Vidi 4.6.

4.8. Da li se u garaža planira koristiti u svrhu kretanja (dovoz/odvoz pacijenata) i/ili parkiranja vozila hitne medicinske pomoći? Ako je tako onda je potrebno navesti odgovarajuću visinu garaže radi osiguranja pristupa i kretanja navedenih vozila (minimalni svijetli prostor bez instalacija 260 cm).

Garaža se ne planira koristiti u svrhu kretanja i/ili parkiranja vozila hitne medicinske pomoći.

# GRUPA 5

5.1. S obzirom na navode iz Programa natječaja: „iznimno je važno voditi računa o trenutačnoj gospodarskoj situaciji, te postići optimalnu sinergiju između arhitektonskog oblikovanja, funkcionalnosti, jednostavnosti i ekonomičnosti gradnje” i evidentiranu razinu podzemne vode: “približno 3,5 m ispod površine terena” da li moguće planirati više od jedne razine podzemne etaže?

Programom je predviđena jedna podzemna etaža.

# GRUPA 6

6.1. Može li se podzemna garaža projektirati izvan gabarita površine određene građevinskim pravcima i da li tlocrt podzemne garaže može biti do granice parcele?

U grafičkom dijelu programa naznačena je zona u koju je moguće smjestiti podzemni dio građevine.

6.2. Da li se sadržaji definirani ovim natječajem mogu projektirati intergirani u jedan objekt ili se očekuje razdvajanje namjena po objektima?

Ovisno o predloženom idejnom rješenju natjecatelja uz zadovoljenje Programa.

# GRUPA 7

7.1. Da li se pod brojem 7.12. spremišta za svaku djelatnost (za djelatnosti 1-6) projektiraju kao 4 prostorije po 6m2 ili se radi o 6 prostorija (po 4m2?) za svaku djelatnost?

Ovisno o predloženom idejnom rješenju natjecatelja i sukladno Programu (vidi Prostorni program str. 11 i Opći opis sadržaja str. 12). Spremište za palijativnu skrb je Programom odvojeno zasebno te je ostalu predviđenu kvadraturu preporuka je podijeliti za ostalih pet djelatnosti.

# GRUPA 8

8.1. Pod brojem 2.13. izolacija sa 2 prostorije po 9 m2 sa wc kabinom i nečisto rublje, da li se nečisto rublje nalazi u ormaru ili košari u prostoriiji bolesnog djeteta ili u wc-u ili je zasebna zatvorena prostorija? Da li se wc kabina nalazi u prostoriji od 9m2 za izolaciju bolesnog djeteta ili je wc kabina dodatak na 9 m2? Da li te dvije prostorije po 9m2 imaju predprostor od 10m2 u sklopu kojeg se nalazi nečisto rublje ili taj predprostor ima neka druga obilježja? Molimo detaljnije pojasniti prostor naveden pod 2.13.

Prostorije je potrebno projektirati sukladno Programu (vidi Prostorni program str. 11 i Opći opis sadržaja str. 12). Izolacija s 2 postelje u dvije odvojene prostorije (svaka po 9,00 m2), direktno povezana s pretprostorom iz kojeg je predviđen direktan izlaz iz zgrade. U pretprostoru treba predvidjeti wc kabinu, odlaganje nečistog i pražnjenje-ispiranje noćne posude (iz izolacija). Prostorije izolacije moraju biti u podtlaku u odnosu na ostale okolne prostore.(2 x 9,00m2 + 6,00m2 + 4,00 m2) – ukupno 28m2. Prema tome planirano je imati 2 izolacije, 1 pretprostor i 1 sanitarije.

# GRUPA 9

9.1. Treba li osigurati kolni pristup na razini prizemlja do pojedinih ulaza (u sva tri sadržaja, a primarno do doma zdravlja - drop off za pacijente) ili je dovoljan kolni pristup putem garaže?

Ovisno o predloženom idejnom rješenju natjecatelja. Poželjno je osigurati kolni pristup do svih sadržaja, po mogućnosti, ne isključivo putem garaže.

9.2. Tekst natječaja navodi kako je kolnu rampu za garažu moguće smjestiti na udaljenosti manjoj od 5 m od susjedne čestice. Vrijedi li to samo za među prema Ulici Kutnjački put ili je primjenjivo i na sjeverozapadnu ili jugoistočnu među?

Ovisno o predloženom idejnom rješenju natjecatelja, sukladno Programu i važećoj planskoj dokumentaciji. Pristup je moguće osigurati duž cijele ulice Kutnjački put.

9.3. Treba li osigurati pristup dostavnim vozilima i može li on biti u garaži?

Ovisno o predloženom idejnom rješenju natjecatelja. Poželjno je osigurati pristup dostavnim vozilima do svih sadržaja, po mogućnosti, ne preporučuje se putem garaže

9.4. Tekst natječaja navodi kako je predviđena zajednička kotlovnica za sva tri sadržaja (i neki drugi dijeljeni sadržaji), dok se istovremeno traži planiranje triju funkcionalno odvojenih cjelina i mogućnost fazne gradnje. Znači li to da se dijeljeni sadržaji moraju pozicionirati u prostorima doma zdravlja, koji se predviđa u prvoj fazi, a dimenzionirati za sva tri sadržaja?

Ovisno o predloženom idejnom rješenju natjecatelja. Vidi 4.3.

# GRUPA 10

10.1. Koja je maksimalna visina objekta u metrima?

Ovisno o predloženom idejnom rješenju natjecatelja, sukladno Programu natječaja i čl. 6 (točka 43) GUP-a grada Zagreba.

10.2. Mogu li se objediniti ulazni prostor kulturnog centra i knjižnice u jedinstveni prostor?

# Sukladno Programu građevinu treba planirati kao tri funkcionalno odvojene cjeline sa zasebnim ulazima. Društveni dom i knjižnicu moguće je funkcionalno povezati, kako bi dvorana bila za zajedničko korištenje. Ocjenjivački sud je svjestan svih izazova i zahtjevnosti Programa natječaja, te će za svaki natječajni rad procijeniti uspješnost rješavanja pojedinih funkcionalnih sklopova u kontekstu sveukupnog idejnog rješenja na temelju kriterija navedenih u Općim uvjetima.

# GRUPA 11

11.1. Ljubazno Vas molim da prolongirate rok predaje ponude za dva dana, jer si svi kooperanti uzimaju godišnji odmor i spajaju vikend. Osim toga ljubazno molimo da se prolongira rok i zbog predaje bankarske garancije, jer se u današnje vrijeme više nitko ne usudi predati bankarsku garanciju tako velike vrijednosti 5 dana prije predaje ponude. Ljubazno molimo da se naš zahtjev usvoji, ne tražimo da se rok prolongira više od dva dana!

# Naručitelj je sukladno zakonskim odredbama odgovarajuće produljio rok za dostavu natječajnih radova Ispravkom - Obavijest o izmjenama ili dodatnim informacijama u Elektroničkom oglasniku javne nabave RH. Novi rok predaje natječajnih radova je 26.06.2025. godine do 16,00 sati. Naručitelj je uvidio potrebu usklađenja dokumenata Oglas o raspisu natječaja i Opći uvjeti natječaja te je sukladno čl. 200. st. 6. Zakona o javnoj nabavi (Narodne novine 120/2016, 114/2022) putem internetskih stranica Elektroničkog oglasnika javne nabave Republike Hrvatske objavio i stavio na raspolaganje svim zainteresiranim gospodarskim subjektima nove dokumente.

# GRUPA 12

12.1. Multifunkcionalna dvorana s 300 sjedala - mora li imati ravan pod? Pod što se podrazumijeva slaganje uz primjenu automatike?

Ovisno o predloženom idejnom rješenju natjecatelja, sukladno Programu potrebno je razmotriti suvremeniji način opremanja dvorane posebice sjedalima i načinom njihove pohrane/slaganja uz primjenu automatike. Primjena automatike podrazumijeva se posebice za sjedala. Dvorana treba biti multifunkcionalna.

12.2. Multifunkcionalna dvorana s 300 sjedala - mora li imati pravokutan tlocrt ili može biti nepravilnog / kružnog tlocrta? Mora li imati ravan krov / strop ili može biti nepravilnog presjeka?

Ovisno o predloženom idejnom rješenju natjecatelja.

12.3. Moraju li dom zdravlja, knjižnica i društveni dom imati zasebne komunikacije ili mogu dijeliti npr. evakuacijsko stubište? Moraju li imati striktno zasebne ulaze ili mogu imati zajedinčki glavni ulaz?

Ovisno o predloženom idejnom rješenju natjecatelja i sukladno Programu. Vidi 10.2.

# GRUPA 13

13.1. Može li wc za pacijente iz točke 7.1 i 7.2 biti podijeljen na 2 odvojena prostora pa da svaki ima po jednu kabinu ili svaki wc mora imati minimalno 2 kabine?

Ovisno o predloženom idejnom rješenju natjecatelja i sukladno Programu natječaja (vidi Prostorni program str. 11 i Opći opis sadržaja str. 12).

13.2. Je li ograničen broj podzemnih etaža? Ako je, koliko iznosi?

Sukladno Programu predviđena je jedna podzemna etaža.

13.3. Ulazi li travnata rešetka u zelenilo?

Sukladno UPU-u Vrbani III najmanji prirodni parkovno uređeni teren je 30 %. Preporuka je osigurati veću površinu zelenila od minimalno potrebne ako se dio zelenila planira kao travnata rešetka (npr. vatrogasni prilazi).

# GRUPA 14

14.1. U Prostornom programu navodi se nužnost prirodnog osvjetljenja u radnim prostorijama liječnika i medicinskih sestara, a u opisu prostora predviđenih djelatnosti u Domu zdravlja, spominje se potreba za dnevnim svjetlom i u čekaonicama. No nije jasna potreba za dnevnim svjetlom u sljedećim prostorima:- prostorije izolacije za bolesnu djecu- prostorija savjetovališta patronažne djelatnosti- prostorije za odmor osoblja - prostorija 9.6. predviđena za individualno testiranje pacijenata Molim odgovor.

Ovisno o predloženom idejnom rješenju natjecatelja. Sukladno Programu natječaja preporuka je u svim prostorijama u kojima borave ljudi osigurati prirodno osvjetljenje. Ocjenjivački sud je svjestan svih izazova i zahtjevnosti Programa natječaja, te će za svaki natječajni rad procijeniti uspješnost rješavanja pojedinih funkcionalnih sklopova u kontekstu sveukupnog idejnog rješenja na temelju kriterija navedenih u Općim uvjetima.

14.2. U pravilu se navodi sljedeće: Ordinacija liječnika povezana je vratima sa čekaonicom i ordinacijom sestre. Ordinacija sestre povezana je vratima sa čekaonicom i ordinacijom liječnika. Spomenuti zahtjevi prilično determiniraju sveukupnu organizaciju. Da li je zaista nužna direktna veza između čekaonice i liječnika, ili pacijent u pravilu prvo ulazi u sobu sestre?

Ovisno o predloženom idejnom rješenju natjecatelja. Sukladno Programu natječaja preporuka je ostvariti direktnu vezu između čekaonice i ordinacije liječnika. Ocjenjivački sud je svjestan svih izazova i zahtjevnosti Programa natječaja, te će za svaki natječajni rad procijeniti uspješnost rješavanja pojedinih funkcionalnih sklopova u kontekstu sveukupnog idejnog rješenja na temelju kriterija navedenih u Općim uvjetima.

14.3. Da li je građevinski pravac u odnosu na Kutnjački put (6,5m od regulacijske linije) obavezan ili maksimalno dozvoljen? Nadalje, da li se pri definiranju građevinskih pravaca pridržavamo definicija iz Pravilnika o prostornim planovima, NN 152/2023:- građevinski pravac je pravac, odnosno linija kojom se određuje minimalna udaljenost pročelja građevine od regulacijske linije− obvezni građevinski pravac je pravac, odnosno linija na kojoj se obvezno smješta pretežiti dio pročelja građevine pri čemu ostali dio pročelja građevine ne smije odstupiti za više od 10 % od propisane minimalne udaljenosti građevinskog pravca od regulacijske linije

Sukladno Programu određeni su maksimalni građevni pravci.

14.4. Da li je moguće interventni vatrogasni pristup (dakle NE glavni kolni pristup na česticu) predvidjeti iz Horvaćanske ceste (prometnice ili biciklističko-pješačke staze u koridoru Horvaćanske)?

Sukladno Programu nije moguće predvidjeti kolni pristup iz Horvaćanske ceste. Interventni vatrogasni pristup planirati sukladno članku 31. Odluke o donošenju Urbanističkog plana uređenja Vrbani III I Pravilniku o vatrogasnim pristupima.

14.5. Ukoliko projektantsko rješenje predviđa funkcionalno povezivanje društvenog doma i knjižnice (ta je mogućnost navedena u Programu), da li je dovoljno predvidjeti jedan zajednički ulaz u te sadržaje?

Vidi 10.2.

# GRUPA 15

15.1. Zašto se u raspisu arhitektonskog natječaja iz ožujka 2025. godine za kriterij procjene cijene izrade dokumentacije uzima dokument HKA “Pokazatelji troškova građenja-2022” kada, ako ništa drugo, postoje noviji podaci - “Procjena troškova građenja-2023”? Službena stopa inflacije od siječnja 2023. do ožujka 2025. iznosila je 8.6%.

Mogu li se cijene korigirati barem prema dokumentu HKA sa podacima iz 2023. godine?

Planirana okvirna vrijednost gradnje od 2.100 €/m2 GBP-a za ovakav tip građevine u 2025. godini potpuno je nerealna a samim time i procijenjena vrijednost investicije građenja od 10.750.000,00 €.

Raspisivač i Izvršitelj (ovlaštena osoba za projektiranje pobjednika natječaja) će kroz pregovarački postupak odrediti konačni sadržaj i vrijednost projektno-tehničke dokumentacije, a svi navedeni iznosi su planirani.

15.2. str.7 Programa, Uvjeti gradnje komunalne infrastrukture mreže:

” Za potpunu elektroenergetsku opskrbu naselja treba izgraditi još sedam slobodno stojećih transformatorskih stanica instalirane snage svaka 1000 k WA. U tu svrhu treba osigurati građevinsku česticu 5x7 m. Točan položaj definirati će se naknadno kroz lokacijske dozvole i elektroenergetsko rješenje DP Elektra Zagreb“

Iz navedenog nije jasno hoće li natječajnim radom biti potrebno osigurati građevinsku česticu za izgradnju trafostanice unutar obuhvata arhitektonskog natječaja ili će čestica za izgradnju trafostanice biti osigurana unutar granica UPU-a Vrbani III?

Postoje li za planiranu građevinu dovoljni kapaciteti u postojećoj mreži trafostanica u naselju ili će se zbog izgradnje ambulante, knjižnice i društvenog doma graditi nova trafostanica?

Programom u zoni natječaja nije predviđena izgradnja trafostanice. Točan položaj trafostanica definirati će se naknadno kroz lokacijske dozvole i elektroenergetsko rješenje DP Elektra Zagreb unutar granica obuhvata UPU Vrbani III.

15.3. Jasnije definirati na koji će se način kao kriterij vrednovanja natječajnog rada vrednovati faznost rješenja budući da se faznost u Programu spominje te da faznost na ovakvom multifunkcionalnom zahvatu usložnjava projektantsko rješenje a ista nije navedena u točki 7.1 općih uvjeta natječaja kao jedan od kriterija za analizu i ocjenu natječajnog rada. Može li se faznost zanemariti?

Vidi 4.3.

15.4. Ambulanta -6.5- prostorija za dnevni boravak pacijenata palijativne skrbi- detaljnije opisati opremu i planirane aktivnosti unutar navedene prostorije.

Ovisno o predloženom idejnom rješenju natjecatelja i sukladno Pravilniku o normativima i standardima za obavljanje zdravstvene djelatnosti (NN 52/2020).

15.5. Knjižnica- objasniti nužnost direktne funkcionalne veze garderobe knjiznice (1.7) sa odjelom za djecu i mladež (1.9)

Ovisno o predloženom idejnom rješenju natjecatelja. Sukladno Programu natječaja preporuka je povezati odjel za djecu i mladež s garderobom posjetioca. Ocjenjivački sud je svjestan svih izazova i zahtjevnosti Programa natječaja, te će za svaki natječajni rad procijeniti uspješnost rješavanja pojedinih funkcionalnih sklopova u kontekstu sveukupnog idejnog rješenja na temelju kriterija navedenih u Općim uvjetima.

15.6. Društveni dom –2.4.- S obzirom na kapacitet i traženu multifunkcionalnost velike dvorane, dozvoljava li se, unutar propisane kvadrature sobe za projekcije(sobe iz koje se emitira slika i zvuk), izdvojiti manju prostoriju za prevoditelja,fizički odvojenu od sobe za projekcije?

# Programom nije predviđeno.

# GRUPA 16

16.1. Da li su navedene neto površine minimalne?

Sukladno Programu navedene neto površine su minimalne, osim za površine za prostorije Doma zdravlja koje ne predstavljaju minimalne površine nego su preporučene površine, one mogu biti i manje, ali ne manje od minimalnih površina propisanih Pravilnikom o normativima i standardima za obavljanje zdravstvene djelatnosti.

16.2. Slijedeći prostori: A 10.1, A 10.2, D 3.5, F 4.1, F 5.2 nemaju iskazane površine, niti se površine mogu unijeti u tablicu; da li se površine tih prostora moraju upisati u tablicu?

Navedene površine nije potrebno upisati.

16.3. Da li je preporuka imati centralnu čekaonicu unutar Doma zdravlja ili zasebne čekaonice?

Ovisno o predloženom idejnom rješenju natjecatelja. Sukladno Programu natječaja preporuka je predvidjeti zasebne čekaonice.

16.4. Da li se potreban broj parking mjesta mora smjestiti u garažu ili u garažu i sklonište zajedno?

Sukladno Programu navedeni broj parkirnih mjesta potrebno je smjestiti u garaži i dijelu dvonamjenskog skloništa u funkciji garaže.

16.5. Da li se dio PM može smjestiti na terenu, umjesto u garaži?

Vidi 16.4.

16.6. Koliki je propisani koeficijent izgrađenosti podzemno?

Sukladno Programu, važećim Odlukama o donošenju GUP-a Grada Zagreba i UPU-a Vrbani III, koeficijent izgrađenosti podzemno nije propisan, ali proizlazi iz ostalih zadanih parametara (prirodni teren, udaljenost od međa podzemnog dijela građ., najveća izgrađenost i drugo).

16.7. Da li odrasle osobe mogu koristiti sanitarni čvor za djevojčice/dječake u Pedijatriji, ili je za njih namijenjen sanitarni čvor u sklopu Doma zdravlja?

Sukladno Programu navedeni sanitarni čvor je za djevojčice/dječake.

16.8. U točki 2.13. je navedeno da izolacija ima dvije prostorije (1 x 9,00 m2); ali nije jasno koje su ostale dvije prostorije; da li je to (1) toalet i (2) prostorija za odlaganje nečistog i pražnjenje noćne posude ili nešto drugo?

Vidi 8.1.

16.9. Da li je uloga sobe za izolaciju pregled djeteta od strane doktora i uputa na daljnje preglede, ili dijete tamo boravi?

Dijete boravi u izolaciji tijekom čekanja pregleda i upućivanja na daljnje liječenje.

16.10. Na koji je način čekaonica bolesne djece povezana sa sobama doktora i sestre u Pedijatriji; preko redovne čekaonice ili na neki drugi način?

Ovisno o predloženom idejnom rješenju natjecatelja, sukladno Programu i Pravilniku o normativima i standardima za obavljanje zdravstvene djelatnosti (NN 52/2020). Sub-čekaonica bolesne djece povezana je na pretprostor za primanje i izolaciju bolesne djece, koji je povezan na sobu medicinske sestre u Pedijatriji.

16.11. Pod dijelom Patronažna služba je navedeno da uz prostoriju savjetovalište treba predvidjeti manju prostoriju za pohranu opreme. Da li je ta prostorije unutar prostorije savjetovalište ili izvan?

Sukladno Programu uz savjetovalište predvidjeti manju prostoriju za pohranu opreme koja se koristi pri radu s grupom.

16.12. U dijelu 7.0 Zajednički sadržaji Doma zdravlja, pod 7.1 i 7.2 se spominju dvije wc kabine i 1 umivaonik. Da li se po svakoj kabinu predviđa jedan umivaonik ili ukupno 1 umivaonik?

Ovisno o predloženom idejnom rješenju natjecatelja i sukladno Programu.

16.13. Prostorija za prikupljanje prljavog rublja 7.11.; spominje se da je zajednička za sve tri djelatnosti. Možete li navesti koje?

Sukladno Programu *„U fazi izrade prostornog programa ne može se pretpostaviti kako će projektant riješiti dispozicije pojedinih sadržaja a posebice pomoćnih, a neophodnih prostora kao npr. prostorija za odlaganje otpada, prljavog rublja, nečisto, čisteći pribor, spremišta i sanitarije (bilo osoblja bilo pacijenata). Za pojedine djelatnosti moguće je (u projektnom rješenju) objedinjavanje ovih prostorija“*, preporuka je predvidjeti programom traženu kvadraturu.

16.14. 7.12 spremište za svaku djelatnost. Da li se spremište predviđa uz svaku ordinaciju ili skupno svih 6 spremišta na jednom mjestu?

Ovisno o predloženom idejnom rješenju natjecatelja. Sukladno Programu „*U fazi izrade prostornog programa ne može se pretpostaviti kako će projektant riješiti dispozicije pojedinih sadržaja a posebice pomoćnih, a neophodnih prostora kao npr. prostorija za odlaganje otpada, prljavog rublja, nečisto, čistaći pribor, spremišta i sanitarije (bilo osoblja bilo pacijenata)“,* preporuka je da svaka ordinacija ima svoje spremište. Vidi 7.1.

16.15. Da li se preporuča da dentalna medicina i medicina rada; s obzirom da imaju vlastite čekaonice, sanitarije pacijenata i sanitarije osoblja; imaju i zaseban ulaz ili je preporuka centralni ulaz?

Ovisno o predloženom idejnom rješenju natjecatelja i Programu preporučuje se centralni ulaz.

16.16. U točki 7.0 navedeno je da su svi zajednički sadržaji za djelatnosti 1-6, potom da su za djelatnosti 1-5, a u točki 7.11 da je prostorija 7.11 zajednička za sve tri djelatnosti (nije navedeno koje).

Potom se navodi da ukoliko bi svaki koncesionar zahtijevao odvajanje, tada bi se za svaku djelatnost morali predvidjeti odgovarajući zajednički prostori, pa u točki 10.3 se navodi prostorija za pohranu prljavog rublja, a u 10.4 prostorija za prijem čistog rublja.

Možete li navesti koliko prostorija za skupljanje prljavog i prostorija za prijem čistog rublja ima!

Da li su te dvije prostorije zajedničke za cijeli Dom zdravlja, ili se predviđa više odvojenih prostorija?

Ako je više odvojenih, molim navesti njihove površine?

Vidi 16.13. i 16.14..

16.17. U sveukupnoj rekapitulaciji površina (Dom zdravlja, Knjižnica, Društveni dom) je navedeno da se na ukupno neto površinu dodaje 30% za vertikalne i horizontalne komunikacije, konstrukciju i zidove.

S obzirom da nije navedena površina vjetrobrana i ulaznog hala Doma zdravlja, da li i te prostorije ulaze u tih 30%, ili se neto površina mora povećati za površinu tih prostorija, a tek potom uvećati za 30%?

Da, neto površna navedenih prostora ulazi u dodatak od 30%.

16.18. Na str.21. prostori 3.3 Prostorija za otpatke; otpadne vode i fekalije, navodi se: ''sanitarne prostorije dvonamjenskih objekata koje se koriste u vrijeme mira, grade se odvojeno od skloništa''. Možete li pojasniti?

Sukladno Programu i propisima za projektiranje dvonamjenskih skloništa.

# GRUPA 17

17.1. Molim Vas pojasnite kako pozicionirati cca 270m2 prostora namijenjenog za boravak u skloništu i sklopu podzemne garaže (navedeno je u programu da je moguće projektirati kao dio podzemne garaže).

Mora li svaka od od zgrada (dom zdravlja, knjižnica i društveni dom) imati direktan pristup skloništu ili se sklonište može projektirati više kao zasebni objekt unutar garaže ili pak u potpunosti izvdojen objekt?Koliki je prioritet za idejno rješenje predvidjeti faznost izgradnje? Odnosno, predstavlja li dodatnu vrijednost projekta promišljanje faznosti izgradnje kao vrlo vjerojatni scenarij?U kojoj mjeri je potrebno odvojiti dom zdravlja od ostatka programa?

Sukladno Programu i propisima za projektiranje dvonamjenskih skloništa. Faznost nije obavezna.

# GRUPA 18

18.1. Moli se Ocjenjivački sud da izmijeni odredbu u programu natječaja kojom se traži minimalna širina površine za okomito parkiranje sa 600 cm na 540 cm, a sukladno važećem Pravilniku o prometnim znakovima, signalizaciji i opremi na cestama, NN 92/2019, članak 64, stavak 7, tablica 24.

Potrebno je projektirati sukladno Programu.

# GRUPA 19

19.1. Da li je svijetla visina od 8m nužna u cijelom gabaritu dvorane društvenog doma, ili samo u zoni pozornice? Naime, ako se predviđa krov koji nije ravan, da li je dovoljno da je ravan dio u visini 8m samo u zoni pozornice?

Ovisno o predloženom idejnom rješenju natjecatelja i sukladno Programu, visina treba biti svijetlo 8m.

# GRUPA 20

20.1. Mora li postojati zajednički pristupni trg koji jasno vodi do ulaznih hall-ova svih triju funkcija (dom zdravlja, društveni dom i knjižnica) ili je u redu da npr. ulaz u društveni dom bude sa istoka, a ulaz u knjižnicu sa zapada?

Sukladno Programu mogući su ulazi s različitih strana, ovisno o idejnom rješenju natjecatelja.

20.2. Mora li postojati zajednički ulazni hall svih triju funkcija (dom zdravlja, društveni dom i knjižnica)?

Vidi 10.2.

20.3. Je li potrebno osigurati zasebne ulaze u sklopove doma zdravlja?

Vidi 10.2. i 16.15. Ovisno o predloženom idejnom rješenju natjecatelja i sukladno Programu.

20.4. U programu stoji: ‘’Djelatnost dentalne medicine treba organizirati kao odvojenu cjelinu s vlastitom čekaonicom i sanitarnim prostorijama’’, znači li to kako sklop dentalne medicine mora imati osiguran zaseban ulaz, a ne preko zajedničkog hall-a doma zdravlja, ili oboje, ili je dovoljno samo iz zjedničkog hall-a doma zdravlja?

Vidi 16.15.

20.5. Je li moguće kolni priključak planirati istočnije/zapadnije od krajnjih simbola za isti u datoj dwg podlozi?

Moguće je. Vidi 9.2.

20.6. Koja je maksimalna dopuštena visina izgradnje u metrima?

Vidi 10.1.

20.7. Društveni dom - sanitarije; je li moguće objediniti sanitarije za veliku i malu dvoranu (prostorije 2.11.1 i 2.11.2, kao i 2.11.3 i 2.11.4)?

Ovisno o predloženom idejnom rješenju natjecatelja i sukladno Programu.

20.8. Uzevši u obzir da su garaža i sklonište planirani objedinjeno za sve tri funkcije, znači li to da je potrebno omogućiti direktnu komunikaciju iz garaže u pojedine sklopove?

# Ovisno o predloženom idejnom rješenju natjecatelja i sukladno Programu.

# GRUPA 21

21.1 U urbanističkim propozicijama spominje se smještaj transformatorskih stanica. U projektnom programu transformatorske stanice se ne spominju. Kakvu TS je potrebno predvidjeti? Da li je moguć smještaj TS u objektu društvenog doma?

Vidi 15.2.